เที่ยงนี้ไปฝากท้องไหนดี ช่วยกันคิดกับพี่ที่ทำงาน แล้วก็พากันไปกินก๋วยเตี๋ยวเรือร้านประจำ ร้านอยู่ติดถนนเส้นตลิ่งชัน – สุพรรณบุรี วัดคงคา หน้าร้านจะมีร้านกล้วยทอดขายอยู่เยื้องๆกัน จอดรถริมถนนได้เลย ถ้าช่วงคนเยอะๆ ก็จะจอดไกลต้องเดินกลับมาร้านไกลหน่อย พอมาถึงร้านเมนูเด็ดคือก๋วยเตี๋ยวน้ำตก เส้นต่างๆ แล้วแต่ใครชอบเส้นไหนสั่งได้เลย ที่ร้านสั่งได้ว่าชอบหมูสุก หรือหมูหมกคือการนำหมูสดใส่ถ้วยแล้วลวกเส้นพร้อมเครื่องและน้ำตกใส่ชาม เกลาเหลาน้ำตกก็อร่อยไม่แพ้กัน มีทั้งแบบพิเศษและธรรมดา แบบธรรมดาจะอยู่ที่ชามละ 15 บาท แบบพิเศษสั่งได้ว่าชอบมากน้อยแค่ไหน ช่วงรอแกะแคบหมูกินรอก่อนได้ ไปกี่ครั้งก็กินชามเดียวไม่เคยพอต้องต่อ  รสชาติน้ำตกรวมกับหมูและเส้นที่เข้ากัน และยิ่งใส่แคบหมูลงไปด้วยลงตัวสุดๆ